વ્યવસાયે એક ગ્રાફિક ડીઝાઈનર એવા જૅન જુલાઈ ૨૦૦૭માં વિશ્વભરના સાયકલ પ્રવાસે નીકળ્યા. ફ્રાન્સમાં પ્રવાસ પૂરો કરી ભારતમાં તે આવ્યા, અહીંથી તે ચીન જવાના હતા પરંતુ તે દરમ્યાન ડિસેમ્બર ૨૦૦૭ માં જ તે ભારતમાં ગુમ થઈ ગયા. તેમના કોઈ સમાચાર ત્યારથી મળી શક્યા નથી. ફ્રેન્ચ અને ભારતીય પોલીસ તપાસ કરી રહી હોવાનું કહે છે, પરંતુ આજ સુધી કોઈ ભરોસાપાત્ર જાણકારી કે કડી મળી શકી નથી. તેના માતાપિતા વર્ષમાં બે વખત પુત્રને શોધવા ભારત આવે છે અને નિરાશ થઈને પાછા જાય છે.